CELEX: E2015P0029
Language: da
Date: 2015-12-10 00:00:00
Title: Anmodning om en rådgivende udtalelse fra EFTA-Domstolen, indgivet af Hæstiréttur Íslands den 10. december 2015 i sagen Sorpa bs. mod konkurrencemyndigheden (Sag E-29/15)

22.12.2016   
            
            
               DA
            
            
               Den Europæiske Unions Tidende
            
            
               C 480/8
            
         Anmodning om en rådgivende udtalelse fra EFTA-Domstolen, indgivet af Hæstiréttur Íslands den 10. december 2015 i sagen Sorpa bs. mod konkurrencemyndigheden
   (Sag E-29/15)
   (2016/C 480/10)
   Hæstiréttur Íslands (Islands højesteret) har ved skrivelse af 10. december 2015, som indgik til EFTA-Domstolens justitskontor den 10. december 2015, anmodet om en rådgivende udtalelse om nedenstående spørgsmål i sagen Sorpa bs. mod konkurrencemyndigheden:
   
               1.
            
            
               Er en kommune i en kontraherende part i EØS-aftalen, der inden for dennes stedlige kompetenceområde håndterer affald i overensstemmelse med bestemmelserne i direktiverne 75/442/EØF, 1999/31/EF og 2000/76/EF, en virksomhed i den forstand, hvori udtrykket er anvendt i aftalens artikel 54? I denne forbindelse ønsker den forelæggende ret efter besvarelsen af dette spørgsmål oplyst, om det er af betydning a) at behandlingen af affald er en af de opgaver, som kommunerne er tillagt efter lovgivningen i den relevante kontraherende part, b) at der kan foreligge et konkurrenceforhold i relation til behandlingen af affald mellem private og offentlige enheder som fastsat i lovgivningen i den kontraherende part, c) at det i den kontraherende parts lovgivning er foreskrevet, at en kommune eventuelt ikke må opkræve et højere gebyr end det, der dækker udgifterne til behandling af affald og dertil knyttede aktiviteter.
            
         
               2.
            
            
               Såfremt det første spørgsmål besvares benægtende, gælder dette så også for en kooperativ virksomhed, som drives af to eller flere kommuner, og som på deres vegne forestår håndteringen af affald på deres respektive områder?
            
         
               3.
            
            
               Er det ved vurderingen af, om EØS-aftalens artikel 54 gælder for en kommune eller en kooperativ virksomhed, af betydning, at lovgivningen i den pågældende kontraherende part indeholder bestemmelser om at give offentlige myndigheder tilladelse til, eller at pålægge dem, at udføre disse opgaver? Er det foreneligt med EØS-aftalen, at en kontraherende part ved lov undtager offentlige organers udøvelse af visse aktiviteter fra konkurrencereglernes anvendelsesområde?
            
         
               4.
            
            
               Kan kommuner, der er ejere af et kooperativ virksomhed som den i spørgsmål 2 omhandlede, betragtes som handelspartnere i den forstand, hvori udtrykket er anvendt i EØS-aftalens artikel 54, stk. 2, litra c)? Og i bekræftende fald, udgør en rabat, der ydes til ejere, og som ikke kan komme andre parter til gode, en ulempe som omhandlet i samme bestemmelse?